Vi skal både have urørt skov og bæredygtigt forvaltede produktionsskove. Skovene er vigtige for biodiversiteten og klimaet. Men træ er også et fantastisk klimavenligt materiale til møbler og byggeri, ikke mindst fordi det erstatter CO2-krævende produkter som plastik, aluminium, stål og beton – og drift af produktionsskove giver resttræ, som vi kan anvende til at producere energi.